黃紱

黃紱（），字用章，貴州都司平越衛（今贵州福泉）人，軍籍。明朝政治人物。九月初一日生。

生平
正統十二年（1447年）丁卯科雲南鄉試第五名举人，正统十三年（1448年）联捷戊辰科進士，授行人司行人，歷任南京刑部郎中，性格剛正廉潔，人稱「硬黃」。成化九年（1473年）十一月，升四川布政司右參議，十四年十月升本司左參政，十七年八月升本司右布政使，十九年十月升湖廣左布政使。成化二十二年（1486年）十月，升都察院右副都御史，巡撫延綏等地，彈劾參將郭鏞，都指揮鄭印、李鐸、王琮等抵罪。加升右都御史。

弘治三年（1490年）四月，拜南京戶部尚書，四年正月南京吏科给事中邵諴等彈劾其老懦廢事，御史金章等言四事，要求罷免黃紱等人，十二月黄绂改任南京都察院左都御史。弘治六年（1493年）被給事中林元甫弹劾，閏五月乞休，未行，八月去世《明史》（卷185）：黃紱，字用章，其先封丘人。曾祖徙平越，遂家焉。紱登正統十三年進士，除行人，歷南京刑部郎中。剛廉，人目之曰「硬黃」。大猾譚千戶者，占民蘆場，莫敢問，紱奪還之民。成化九年，遷四川左參議。久之，進左參政。按部崇慶，旋風起輿前，不得行。紱曰：「此必有冤，吾當為理。」風遂散。至州，禱城隍神，夢若有言州西寺者。寺去州四十裏，倚山為巢，後臨巨塘。僧夜殺人沈之塘下，分其資。且多藏婦女於窟中。紱發吏兵圍之，窮詰，得其狀，誅僧毀其寺。倉吏倚皇親乾沒官糧巨萬，紱追論如法，威行部中。歷四川、湖廣左、右布政使。奏閉建昌銀礦。兩京工興，湖廣當輸銀二萬，例征之民，紱以庫羨充之。荊王奏徙先壟，紱恐為民擾，執不可。二十二年，擢右副都御史，巡撫延綏。劾參將郭鏞，都指揮鄭印、李鐸、王琮等抵罪，計捕奸豪張綱。申軍令，增置墩堡，邊政一新。出見士卒妻衣不蔽體，嘆曰：「健兒家貧至是，何面目臨其上。」亟豫給三月餉，親為拊循。會有詔毀庵寺，紱因盡汰諸尼，以給壯士無妻者。及紱去，多攜子女拜送於道。弘治三年，拜南京戶部尚書。言官以紱進頗驟，頻有言。帝不聽，就改左都御史，焚差歷簿於庭曰：「事貴得人耳，資勞久近，豈立官意哉。」紱歷官四十余年，性卞急，不能容物。然操履潔白，所至有建樹。六年乞休，未行卒。。

家族
曾祖父黃豫。祖父黃秀。父亲黃中。母張氏。具慶下。兄吉。弟绶。未娶《天一阁藏明代科举录选刊·登科录》（《正統十三年戊辰科殿試金榜》）。

参考文献

李夢陽撰，《南京戶部尚書黃公紱傳》，《國朝獻徵錄·卷之三十一》

Category:福泉人
Category:正統十二年丁卯科雲南鄉試舉人
Category:明朝行人司行人
Category:南京刑部郎中
Category:明朝四川布政使司參議
Category:明朝四川布政使司參政
Category:明朝四川右布政使
Category:明朝湖廣左布政使
Category:南京左都御史
Category:南京戶部尚書
Category:明朝延綏巡撫